Ministru kabineta rīkojuma projekta

**“Par valsts nekustamo īpašumu**

**nodošanu Rēzeknes Tehnoloģiju akadēmijas īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamo īpašumu nodošanu Rēzeknes Tehnoloģiju akadēmijas īpašumā” (turpmāk – rīkojuma projekts) mērķis ir nodot Rēzeknes Tehnoloģiju akadēmijas (turpmāk – RTA) īpašumā piecus valsts nekustamos īpašumus, kas ierakstīti zemesgrāmatās uz Latvijas valsts vārda Izglītības un zinātnes ministrijas (turpmāk – ministrija) personā un nodoti RTA lietojumā.Rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu operatīvu apsaimniekošanas darbību veikšanu un vienkāršotu Eiropas Savienības fondu atbalsta saņemšanas procedūras, tādējādi mazinot administratīvo slogu, sagatavots rīkojuma projekts, kas paredz nodot bez atlīdzības RTA īpašumā šādus valsts nekustamos īpašumus, kas nepieciešami RTA studiju procesa un pētniecības darba nodrošināšanai:1. valsts nekustamo īpašumu (nekustamā īpašuma kadastra Nr. 2100 009 1502) – zemes vienību 0,0574 ha platībā (zemes vienības kadastra apzīmējums 2100 009 1502) un būvi (būves kadastra apzīmējums 2100 009 1502 001) – Atbrīvošanas alejā 76, Rēzeknē. Atbilstoši Rēzeknes tiesas Zemesgrāmatu nodaļas Rēzeknes pilsētas zemesgrāmatas nodalījuma Nr.100000463501 III daļas 1.iedaļas 2.1.ierakstam būve ar kadastra apzīmējumu 2100 009 1502 001 ir vietējās nozīmes arhitektūras piemineklis “Dzīvojamā ēka” (valsts aizsardzības Nr.5760. Likuma “Par kultūras pieminekļu aizsardzību” 8.panta trešā daļa noteic, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu. Ministrija ir nosūtījusi Valsts kultūras pieminekļu aizsardzības inspekcijai informāciju par nodomu atsavināt nekustamo īpašumu un lūgumu informēt RTA par nosacījumiem, kas jāievēro. Saskaņā ar Valsts kultūras pieminekļu aizsardzības inspekcijas Latgales reģionālās nodaļas 2018.gada 15.februāra vēstuli Nr.VKPAI/2018/14.3-04/941 ir veikta kultūras pieminekļa apsekošana un RTA ir izsniegti norādījumi par kultūras pieminekļa izmantošanu un saglabāšanu.
2. valsts nekustamo īpašumu (nekustamā īpašuma kadastra Nr. 2100 009 1406) – zemes vienību 0,3369 ha platībā (zemes vienības kadastra apzīmējums 2100 009 1406) un būvi (būves kadastra apzīmējums 2100 009 1406 001) – Atbrīvošanas alejā 90, Rēzeknē. Uz zemes vienības ar kadastra apzīmējumu 2100 009 1406 atrodas RTA tiesiskajā valdījumā esošas būves – piemiņas zīme (būves kadastra apzīmējums 2100 009 1406 002) un gājēju celiņi (būves kadastra apzīmējums 2100 009 1406 003), kas neietilpst minētā valsts nekustamā īpašuma sastāvā. Pēc īpašuma pārņemšanas RTA varēs veikt tai piederošo divu būvju (būves kadastra apzīmējums 2100 009 1406 002 un 2100 009 1406 003) pievienošanu īpašuma sastāvam. Vienlaikus norādām ka, pamatojoties uz Valsts iestāžu juridisko dienestu vadītāju 2015.gada 10.decembra sanāksmē nolemto (prot. Nr.3, **1**.§, 2.punkts), vienota nekustamā īpašuma izveide negatīvi neietekmēs rīkojuma projekta 3.1.apakšpunktā norādīto, proti, ja nodotais nekustamais īpašums vairs netiks izmantots rīkojuma projektā norādītajai funkcijai, RTA to nodos bez atlīdzības valstij tādā stāvoklī un sastāvā, kāds tas būs nodošanas brīdī.
3. valsts būvju nekustamo īpašumu (nekustamā īpašuma kadastra Nr. 2100 509 1510) – būvi (būves kadastra apzīmējums 2100 009 1505 002) – Galdnieku ielā 8A, Rēzeknē. Minētā būve atrodas uz juridiskai personai piederošas zemes vienības ar kadastra apzīmējumu 2100 009 1505 Galdnieku ielā 8, Rēzeknē. 2014.gada 29.janvārī RTA ir noslēgusi attiecīgu zemes nomas līgumu.
4. valsts būvju nekustamo īpašumu (nekustamā īpašuma kadastra Nr. 2100 503 0407) – būvi (būves kadastra apzīmējums 2100 003 0409 003) – Maskavas ielā 22, Rēzeknē. Minētā būve atrodas uz fiziskai personai piederošas zemes vienības ar kadastra apzīmējumu 2100 003 0409 Maskavas ielā 13, Rēzeknē. 2016.gada 31.martā RTA ir noslēgusi attiecīgu zemes nomas līgumu. Saskaņā ar nekustamā īpašuma (nekustamā īpašuma kadastra Nr.2100 503 0407) Maskavas ielā 22, Rēzeknē, Rēzeknes pilsētas zemesgrāmatu nodalījuma Nr.100000326924 III daļas 1.iedaļas 1.1.apakšpunktu, nekustamais īpašums apgrūtināts ar lietu tiesību – nostiprināta nomas tiesība uz telpām biedrībai “Latgales aparātbūves tehnoloģiskais centrs” līdz 2014.gada 31.oktobrim. Minētā lietu tiesība nav spēkā, jo tā izbeigusies līdz ar nomas līguma termiņa beigām (2014.gada 31.oktobri) un nomas līguma termiņš nav pagarināts.
5. valsts nekustamo īpašumu (nekustamā īpašuma kadastra Nr. 2100 009 1407) – zemes vienību 0,0538 ha platībā (zemes vienības kadastra apzīmējums 2100 009 1407) un būvi (būves kadastra apzīmējums 2100 009 1407 001) – Pils ielā 23A, Rēzeknē; turpmāk kopā valsts nekustamie īpašumi.

Valsts nekustamie īpašumi ierakstīti zemesgrāmatā uz valsts vārda ministrijas personā.Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.21.apakšpunktam RTA (iepriekš – Rēzeknes Augstskola) ir ministrijas padotībā esoša augstākās izglītības iestāde. Pamatojoties uz RTA Satversmes (apstiprināta ar likumu „Par Rēzeknes Tehnoloģiju akadēmijas Satversmi”) (turpmāk – RTA Satversme) 4.punktu un Augstskolu likuma 7.panta pirmo daļu RTA ir atvasināta publiska persona.Pamatojoties uz Augstskolu likuma 76.panta pirmo daļu un otrās daļas 4.punktu, kā arī RTA Satversmes 73.4.apakšpunktu, RTA var piederēt nekustamais īpašums.Ar 2017.gada 25.aprīļa lēmumu Nr.6 RTA Senāts ir nolēmis pieņemt bez atlīdzības valsts nekustamos īpašumus, lai nodrošinātu RTA Satversmes 6.punktā minētā darbības mērķa izpildi – dotu studējošajiem zinātnes attīstības līmenim un Latvijas kultūras tradīcijām atbilstošu Eiropas izglītības telpā konkurētspējīgu akadēmisko un profesionālo augstāko izglītību, attīstot reģionālistikas studijas un pētniecību, kā arī saskaņā ar RTA darbības un attīstības stratēģiju 2016. – 2023.gadam izveidotu mūsdienīgu un ilgtspējīgu RTA infrastruktūras teritoriālu kompleksu un modernu aprīkojumu fundamentālajiem un lietišķajiem pētījumiem, izcilai studiju videi, īpaši STEM jomā, un inovāciju atbalstam. Eiropas Komisijas sagatavotā dokumenta „Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību.Komisijas ziņojuma 29. un 30.punktā ir noteikts, ka saskaņā ar judikatūru valsts izglītības sistēmas ietvaros nodrošinātais valsts izglītības pakalpojums, kura tikai nelielu daļu finansē no skolēnu un to vecāku mācību un uzņemšanas maksas, jeb pārsvarā (vairāk kā 50%) šo pakalpojumu finansē no publiskajiem resursiem, var tikt uzskatīta par nesaimniecisko darbību. Saskaņā ar RTA sniegto informāciju RTA darbības izdevumi 2015.gadā no ieņēmumiem no studiju un reģistrācijas maksām tika segti 13% apmērā; 2016.gadā – 14% apmērā, 2017.gadā – 14% apmērā. Ievērojot minēto, RTA darbība tā īpašumā nodotajos nekustamajos īpašumos var tikt uzskatīta par nesaimniecisko darbību.Gadījumā ja valsts izglītības pakalpojums tiktu pārsvarā finansēts no skolēnu un to vecāku mācību un uzņemšanas maksas un tādejādi RTA darbība tās īpašumā nodotajos nekustamajos īpašumos tiktu kvalificēta kā saimnieciskā darbība, valsts nekustamo īpašumu nodošana nekvalificēsies kā komercdarbības atbalsts, jo, sniedzot atbalstu, neizpildās visas Komercdarbības atbalsta kontroles likuma 5.pantā minētās valsts atbalsta pazīmes, proti, sniegtajam atbalstam nav ietekmes uz konkurenci un tirdzniecību Eiropas Savienības iekšējā tirgū. Analizējot statistikas datus par augstākās izglītības institūcijām[[1]](#footnote-2) secināts, ka tajās ārvalsts studējošo skaits pēdējos 3 pārskata gados vidēji ir tikai 9,67 % (2015. gadā – 8 %, 2016. gadā – 10 %, 2017.gadā – 11%), kas nepārsniedz 15 % robežu un tādējādi uzskatāms, ka atbalstam ir vienīgi vietēja mēroga ietekme saskaņā ar Eiropas Komisijas paziņojuma 196. un 197. punktu. Zināma veida salīdzinājumu sniedz arī pasaules augstskolu reitingi. Šobrīd trīs ietekmīgākie universitāšu reitingi ir “QS World University Rankings”[[2]](#footnote-3) , “Times Higher Education World University Rankings”[[3]](#footnote-4) , kā arī Šanhajas ARWU (The Academic Ranking of World Universities)[[4]](#footnote-5) reitings. “QS World University Rankings” tiek veidots kopš 2004.gada, vadoties pēc vairākiem indikatoriem: pasaules mēroga reputācijas, augstskolu mācībspēku un darba devēju aptauju rezultātiem, citējamības, pasniedzēju un studentu skaita attiecības, kā arī ārvalstu studentu un mācībspēku īpatsvara. “QS World University Rankings” 2017.gada reitingā ir iekļuvušas divas valsts universitātes – Rīgas Tehniskā universitāte, kas ierindojas 651. – 700.vietā, un Latvijas Universitāte, kas ierindojas 701. – 750.vietā. Savukārt “Times Higher Education” 2018.gada reitingā Latvijas Universitāte un Rīgas Tehniskā universitāte ierindojas 801. – 1000.vietā, bet Šanhajas ARWU reitingā nav atrodama neviena no Latvijas augstskolām. Šāds augstskolu salīdzinošais vērtējums liecina par Latvijas augstākās izglītības institūciju kopumā vietēja mēroga ietekmi. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas platības vai laika, vai finanšu izteiksmē.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka nekustamos īpašumus RTA turpinās izmantot savu funkciju, kas norādītas iepriekš, veikšanai, kā arī to, ka papildinošā saimnieciskā darbība tajos tiks realizēta ierobežotā apmērā, nekustamo īpašumu nodošana universitātes īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no RTA īstenotās papildinošās saimnieciskās darbības, tajā skaitā, objektu iznomāšanas tiks novirzīti RTA nesaimnieciskajai darbībai un īpašumā nodoto nekustamo īpašumu uzturēšanai.Ministrija aicinās RTA reizi gadā sniegt informāciju par papildinošās saimnieciskās darbības proporcijas (20%) ievērošanu, lai RTA darbība tā īpašumā nodotajā nekustamajā īpašumā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Ministrijas Nekustamā īpašuma un valsts mantas apsaimniekošanas komisijas 2017.gada 26.maija (protokols Nr.6, 4.punkts) sēdē ir pieņemts lēmums par valsts nekustamo īpašumu nodošanu bez atlīdzības RTA īpašumā (http://www.izm.gov.lv/images/nekustamie\_ipasumi/Protokols\_6.pdf).Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteikto, ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes nepieprasīs īpašumu valsts pārvaldes funkcijas nodrošināšanai saskaņā ar Valsts pārvaldes iekārtas likumu, tas tiks atsavināts likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms. | X | Nav precīzi aprēķināms. | Nav precīzi aprēķināms. |
| 5.1.valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. |  Nav precīzi aprēķināms. |
| 5.2. speciālais budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.3.pašvaldību budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildus līdzekļi no valsts budžeta. RTA segs izdevumus, kas saistīti ar nekustamo īpašumu ierakstīšanu zemesgrāmatās uz RTA vārda. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošajiem valsts nekustamajiem īpašumiem. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un RTA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

D.Daņiļeviča

67047889, Diana.Danilevica@izm.gov.lv

1. Pārskati par Latvijas augstāko izglītību, pieejami: <http://izm.gov.lv/lv/publikacijas-un-statistika/statistika-par-izglitibu/statistika-par-augstako-izglitibu>; [↑](#footnote-ref-2)
2. <https://www.topuniversities.com/university-rankings>; [↑](#footnote-ref-3)
3. <https://www.timeshighereducation.com/world-university-rankings>; [↑](#footnote-ref-4)
4. <http://www.shanghairanking.com/>. [↑](#footnote-ref-5)